***Αρχαίες στρατηγικές για την χρήση γης υπό διαχρονική προοπτική και οι επιπτώσεις στα σχέδια σύγχρονων υποδομών.***

Το έργο «*Αρχαίες στρατηγικές για την χρήση γης υπό διαχρονική προοπτική και οι επιπτώσεις στα σχέδια σύγχρονων υποδομών*» με το ακρωνύμιο “Siphnos and beyond” στο πλαίσιο της δράσης *«Διμερής και Πολυμερής Ε&Τ Συνεργασία Ελλάδας – Γερμανίας*» εντάχθηκε στο Επιχειρησιακό Πρόγραμμα «EΠΑΝΕΚ» με προϋπολογισμό 216.098 €, χρηματοδότηση από το Ευρωπαϊκό Ταμείο Περιφερειακής Ανάπτυξης και δικαιούχο την Εφορεία Αρχαιοτήτων Kυκλάδων.

Το έργο που θα εκτελεστεί αφορά στην συστηματική τεκμηρίωση και χαρτογράφηση αρχαιολογικών θέσεων και καταλοίπων περιοχών της Σίφνου η οποία θα παρέχει το μέσο ανασύστασης μορφών χρήσης του ιστορικού τοπίου, σε συνάρτηση με τις φιλολογικές και επιγραφικές πηγές. Αυτή η συστηματική τεκμηρίωση θα γίνει σε διαχρονική προοπτική και θα επιτρέψει να εξαχθούν συμπεράσματα για μια μακρά περίοδο αναφορικά με τις χρήσεις γης, το οδικό σύστημα, τα οικιστικά κέντρα, τη διαχείριση των φυσικών πόρων, στοιχεία τα οποία μπορούν να παράσχουν εναλλακτικές λύσεις σε σύγχρονους σχεδιασμούς υποδομών και να αξιοποιηθούν στο πλαίσιο μας βιώσιμης τουριστικής ανάπτυξης. Πιο συγκεκριμένα, από το έργο θα παραχθούν τα εξής αποτελέσματα: (στην εκπόνηση αρχαιολογικής έρευνας και τεκμηρίωσης) η οποία θα έχει τα εξής αποτελέσματα:

Α. την εκπόνηση ενός διδακτορικού ερευνητικού προγράμματος με τη συμμετοχή ενός νέου επιστήμονα που θα ασχοληθεί με την εστιασμένη επεξεργασία διαχρονικών δεδομένων σε συγκεκριμένες περιοχές της νήσου Σίφνου σε συνεργασία με την έδρα Προϊστορικής Αρχαιολογίας του Πανεπιστημίου Ιωαννίνων.

Β. την σταδιακή καταγραφή των αρχαιολογικών θέσεων της Σίφνου διαχρονικά με επιλεγμένες τρισδιάστατες απεικονίσεις και χρήση συστήματος GIS, τα αποτελέσματα της οποίας θα χρησιμεύσουν τόσο στην προστασία και μελλοντική έρευνα και ανάδειξη των αρχαίων θέσεων όσο και στην χρήση επιλεγμένων μνημείων για την ανάπτυξη φορητής εφαρμογής επαυξημένης πραγματικότητας, η οποία θα αξιοποιεί και θα παρουσιάζει μέσω κινητού δεδομένα που συλλέγονται και αποθηκεύονται στην GIS υποδομή του προτεινόμενου έργου.

Γ. Στα πλαίσια του ίδιου έργου και της ανάγκης διάχυσης της πληροφορίας προβλέπονται δράσεις προβολής και προώθησης των υπό έρευνα περιοχών μέσω της διοργάνωσης δύο ημερίδων, μία στην Ελλάδα και μία στη Γερμανία καθώς και μιας έκθεσης με τα επιστημονικά αποτελέσματα των δύο πλευρών σχετικά με τις δυνατότητες που παρέχουν τέτοιες δράσεις.

Δ. Προβλέπεται επίσης η διοργάνωση τμημάτων θερινών σχολείων με τη συμμετοχή σπουδαστών και νέων ερευνητών και με στόχο την κατά το δυνατόν μεγαλύτερη ευαισθητοποίηση ως προς την φυσική και πολιτιστική ταυτότητα του περιβάλλοντος.

Από την ολοκλήρωση των έργων της πράξης θα ωφεληθεί το νησί της Νάξου αφού η πράξη θα συμβάλλει στην ανάπτυξη του πολιτιστικού τουρισμού και θα αποτελέσει μια σοβαρή θέση στο δίκτυο Πολιτιστικού Τουρισμού των Κυκλάδων.